Bybelvertalings Archives - YouVersion
Bible Translation in Afrikaans
Is daar 'n Bybel in jou taal?
God se woorde is lewendig en aktief en besit die krag om lewens te verander. Die lig breek deur die duisternis wanneer Hy praat. Die oue word nuut as God praat.
Hoe vorm die Woord van God jou?
Daar is miljoene mense wat YouVersion gebruik om God deur sy Woord te soek. Elke keer as jy die toep oopmaak het jy 'n geleentheid om God in 'n taal te hoor wat jy verstaan — 'n taal wat met jou praat.
… Maar wat as jy nie kan nie?
Op hierdie oomblik is daar meer as 2 500 Bybelweergawes in meer as 1 700 tale in YouVersion beskikbaar …
Tog is daar nog steeds duisende tale wat vertaal moet word.
Hoe anders sou jou lewe wees as daar geen Bybelweergawes in jou taal beskikbaar was nie?
Op hierdie oomblik is byna 'n miljard mense in staat om met hul moeders, vaders, broers en susters en bure, in hulle taal te praat … maar hulle het nog nooit ervaar hoe God deur sy Woord in hul eie taal met hulle praat nie.
Die Bybel bestaan glad nie in hulle hartstaal nie. Dink net wat in hulle gesinne, gemeenskappe en lande kan gebeur as dit sou verander.
Help om iemand se toekoms te vorm.
Op hierdie oomblik is daar 'n beweging van mense wat daartoe verbind is om ons te help om die Bybel teen 2033 by almal te kry en jy kan ons help om hierdie doel te bereik.
sal 'n volledige Bybel hê
die Nuwe Testament hê
'n gedeelte van die Skrif hê
Kom ons kry die Bybel by almal.
As jy aan die Bybel vir Almal gee, help jy ons wêreldwye Bybelvennote om die Skrif in elke taal te vertaal. Sodra 'n nuwe weergawe voltooi is, kan ons dit byna onmiddellik regoor die wêreld aan die hele YouVersion Gemeenskap beskikbaar stel.
Ons visie is dat almal teen 2033 toegang het tot ten minste 'n gedeelte van die Skrif — maar wat as God meer wil doen as wat ons ons kan voorstel? Wat as ons hierdie doel gouer kan bereik? Wat as God jou wil gebruik?